Diari Oficial de la Generalitat Valenciana


Sumari del DOGV 8964, del 01-12-2020 (2020/10484)

RESOLUCIÓ de 25 de novembre de 2020, del Protectorat de Fundacions de la Generalitat, per la qual es fa públic l'extracte d'una resolució de la secretària autonòmica de Justícia i Administració Pública relativa a la inscripció, en el Registre de Fundacions de la Comunitat Valenciana, d'una nova entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8964

Data del DOGV
:   01-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10217


Data del document
:   25-11-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 25 de novembre de 2020, del Protectorat de Fundacions de la Generalitat, per la qual es fa públic l'extracte d'una resolució de la secretària autonòmica de Justícia i Administració Pública relativa a la inscripció, en el Registre de Fundacions de la Comunitat Valenciana, d'una nova entitat. [2020/10380]  
La Secretaria Autonòmica de Justícia i Administració Pública ha dictat les resolucions següents:  
- Resolució de data 29 d'octubre de 2020, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Aiken de la Comunitat Valenciana amb el número 635V i classificar-la amb caràcter sanitari (70) sota la tutela del Protectorat que exerceix la Generalitat. El domicili de la Fundació queda establit a València al carrer de Pizarro, 15-baixos.  
  
Fins i activitats:  
«6.1. Són finalitats de la Fundació:  
I) La promoció, desenvolupament i foment de l'educació, l'estudi, la investigació científica, la innovació i la docència en l'àmbit de l'oftalmologia i l'optometria, així com qualssevol altra activitat mèdica que tinga relació.  
II) La contribució a la sanitat i el foment de la cultura sanitària dins de l'àmbit de l'Oftalmologia i l'Optometria a través de l'impuls d'activitats d'interés social, sanitari, científic i investigador per a millorar i contribuir d'una forma positiva al desenvolupament de la salut dels ciutadans.  
III) L'assistència sanitària i social a col·lectius vulnerables, la millora de la seua qualitat de vida i la protecció de la seua dignitat, tant a Espanya com en uns altres països.  
IV) La promoció d'actes solidaris destinats a col·lectius desfavorits.  
  
V) La promoció de l'esport i d'hàbits de vida saludables.  
VI) La protecció del medi ambient.  
VII) La promoció de la cultura i l'art.  
6.2. La consecució de les finalitats fundacionals podrà dur-se a terme directament per la Fundació o, indirectament, mitjançant la col·laboració amb altres entitats, tant públiques com privades, sense ànim de lucre o lucratives, a través de convenis o concerts o mitjançant la creació de qualsevol mena d'entitat jurídica admesa en dret. No obstant això, la Fundació no podrà tindre cap participació en societats mercantils en les quals haja de respondre personalment dels deutes socials.  
  
6.3. La comesa de la Fundació es desenvoluparà sense finalitat lucrativa i servirà a l'interés general. Sense perjudici d'això, el patronat adoptarà les mesures oportunes per a obtindre la màxima rendibilitat possible dels recursos de la Fundació.  
6.4. La Fundació tindrà plena llibertat per a projectar la seua actuació cap a qualsevol de les finalitats expressades en l'art. 6.1 d'aquests Estatuts, segons els objectius concrets que, segons el parer del seu Patronat, resulten prioritaris a cada moment. Ningú podrà al·legar enfront de la Fundació, dret preferent a gaudir dels seus beneficis ni imposar la seua atribució a persona o entitat determinada.»  
  
Beneficiaris:  
«8.1. Seran potencials beneficiaris de la Fundació el públic en general, els diferents agents econòmics siguen persones físiques o jurídiques, públiques o privades, que necessiten les activitats que servisquen a les seues finalitats fundacionals i aquelles que realitzen funcions relacionades amb aquestes finalitats, ja siguen en l'àmbit cultural, científic, sanitari, educatiu o empresarial.  
8.2. El Patronat seleccionarà els beneficiaris, aplicant criteris d'imparcialitat, no discriminació i objectivitat. A aquest efecte, la Fundació donarà publicitat i informació sobre les seues pròpies finalitats i activitats.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el coneixement general.  
  
València, 25 de novembre de 2020.- La consellera de Justícia, Interior i Administració Pública, p. d. c. (R 02.08.2019; DOGV 8606, 05.08.2019), la secretària autonòmica de Justícia i Administració Pública: Mireia Llobera Vila.